Zgodnje vojašnice so sestavljale velike večnadstropne zgradbe, pogosto grajene v kvadratu okrog dvorišča, ki je služilo za postroje in parade. Dober primer je vojašnica Berwick, ki je bila med prvimi namenskimi objekti v Angliji. Leta 1717 jo je zasnoval arhitekt Nicholas Hawksmoor. V 18. stoletju pride do povečanja razlik v vojaškem življenju vojakov in častnikov, kar prinese drugačne zgradbe za poveljujoče. Častniki dobijo večje sobe ter stanovanja za poročene. Pojavi se tudi razvoj specializiranih zgradb, kot so jedilnice, kuhinje, umivalnice, šole, bolnišnice, orožarne, hlevi... Razvoj vojaških bolnišnic se pospeši po Krimski vojni.